::: {.lead}

En sag om fredning af Orøs marine forland blev rejst i 2016
af Danmarks Naturfredningsforening
og blev endeligt godkendt i maj 2023.
Fredningsbestemmelserne skal derfor følges.

:::

Formålet med fredningen er at bevare og fremme den biologiske mangfoldighed
ved bl.a. at give mulighed for en målrettet pleje af områdets natur,
at forbedre adgangsmulighederne
samt at sikre, at ynglefugle på øerne og holmene ikke forstyrres
i deres yngleperiode.

![Udsigt over Forklædet og Øster Rende.
*Fotograf: Marianne Klug-Andersen*](forland.jpg)

Plejeplanerne "Plejeplan Orøs marine forland"
og "Plejeplan for stier - Orøs marine forland",
som netop er vedtaget,
er kommunens redskab til at sikre fredningen.

Holbæk Kommune er både tilsyns- og plejemyndighed
for fredningen og de dertil hørende stier.
Mens fredningsbestemmelserne skal følges,
kan kommunen vælge at udføre pleje efter den godkendte plejeplan
uden dog at være forpligtet til det.
Det forbehold fremgår af plejeplanens tekst, idet der står:

> Det er alene en ret, der kan tages i brug,
> hvis myndigheden vurderer, det er nødvendigt
> for opretholdelsen af fredningernes formål og bestemmelser.

Og hvad betyder dette så i praksis?
Det er et godt spørgsmål, som er svært at besvare.
For at komme tættere på, hvordan planerne kan omsættes til handling,
har to grupper under Lokalforum sat sig for
at prøve at forstå muligheder og begrænsninger i de vedtagne plejeplaner.

De to grupper er Flora- og faunagruppen, som ser på naturplejen
og Trampestigruppen, som ser på sti- og adgangsforhold
(se artiklerne [Plejeplan Orøs marine forland{{< meta page-planer1 >}}][Plejeplan Orøs marine forland]
og [Plejeplan for stier på Orøs marine forland{{< meta page-planer2 >}}][Plejeplan for stier på Orøs marine forland]).

Har du kommentarer eller spørgsmål,
som kan være relevante for gruppernes arbejde,
er du velkommen til at kontakte Lokalforum.

Lokalforum
: <https://oroelokalforum.dk/>

Fredningen hos Naturstyrelsen
: <https://www2.blst.dk/nfr/08212.00.pdf>

Plejeplaner hos Holbæk Kommune
: <https://holbaek.dk/service-og-selvbetjening/teknik-og-miljoe/natur-og-biodiversitet/naturpleje/plejeplaner-for-oroes-marine-forland>

---

![Udsigt fra Stensbjerg.
*Fotograf: Kåre Hendriksen*](mark1.jpg)
